Нізка навін з Ашмяншчыны. Аддзел абслугоўвання і інфармацыі Ашмянскай раённай бібліятэкі запрасіў старшакласнікаў СШ № 3 на слайд-гутарку “Памяці ахвяраў СНІДу прысвячаецца”. Паведаміла загадчык аддзела Святлана Галінская. Бібліятэкар Людміла Падгайская распавяла пра работу аўтабібліятэкі ў вёсцы Вайневічы. Прыехала сюды выстава кніг “Мой край — часцінка вялікай краіны”. Тут былі выданні пра Ашмяны і ваколіцы, пра знакамітых землякоў. Да сваіх чытачоў бібліобус выязджае амаль кожны дзень. У аграгарадку Кальчуны адбыўся XII раённы конкурс дзіцячай эстраднай творчасці “Вясковы жаўранак”.